ໃນ​ຂະ​ນະ​ທີ່ຄ່າ​ອາ​ຫານແພງ ການ​ລຽນແຖວ​ລໍ​ຖ້າ​ຂໍອາ​ຫານ​ຢູ່ ​ສະ​ຫະ​ລັດ ແມ່ນຍາວ​ອອກ​ໄປ​ກ​ວ່າ​ເກົ່າ 
Families are reaching out to assistance groups and pantries for help 
ຈາກນະຄອນຟິນິກສ໌ ລັດອາຣີໂຊນາ (Arizona) ທາງພາກຕາເວັນຕົກສຽງໃຕ້ຂອງສະຫະລັດ ໄປຫານະຄອນແຈກສັນ ລັດມີຊິສຊິບປີ (Mississippi) ຢູ່ທາງພາກຕາວັນອອກສຽງໃຕ້ ປະຊາຊົນໄດ້ພາກັນລຽນແຖວລໍຖ້ານັ່ງ ຢູ່ໃນລົດທີ່ຈອດຍາວຢຽດ ເພື່ອຮັບເອົາການຊ່ວຍເຫລືອດ້ານອາຫານຈາກບັນດາທະນາຄານອາຫານ ແລະ ເຮືອນຄົວເຄື່ອນທີ່ ອັດຕາເງິນເຟິ້ທີ່ເພີ້ມຂຶ້ນສູງຢູ່ໃນສະຫະລັດ ໄດ້ເຮັດໃຫ້ລາຄາຂອງທຸກສິ່ງຢ່າງສູງຂຶ້ນນັບຈາກອາຫານໄປຫານ້ຳ ມັນ ແລະ ຄ່າເຊົ່າບ່ອນຢູ່ ແລະນັ້ນໄດ້ເຮັດໃຫ້ເກີດຄວາມຍາກລຳບາກແກ່ຫລາຍໆຄົນເພື່ອຊື້ອາຫານທີ່ເຂົາເຈົ້າຕ້ອງການ ທ່ານນາງແຄລລີ ໂອຄອນເນີ (Kellie O’Connell) ຜູ້ບໍລິຫານໃຫຍ່ອົງການ Nourishing Hope, ເຊິ່ງແມ່ນ ເຮືອນຄົວອາຫານຢູ່ໃນນະຄອນຊິຄາໂກ ໄດ້ກ່າວວ່າ “ພວກເຮົາເຫັນຫລາຍໆຄອບຄົວເພີ້ມຂຶ້ນ ຜູ້ທີ່ກຳລັງດີ້ນຮົນຫາລາຍໄດ້ປະຄອງຊີວິດ ເພາະວ່າຄ່າຂອງເງິນໂດລາແມ່ນບໍ່ໄດ້ດີດັ່ງທີ່ເຄີຍໄດ້ມີມາຢູ່ຕາມຕະຫລາດຕ່າງໆ ບັດ ນີ້ຜູ້ຄົນຕ້ອງໄດ້ທຳການຕັດສິນໃຈເລືອກທີ່ລຳບາກເຊັ່ນວ່າຈະເອົາຢາປົວພະຍາດ ຫລືຊື້ອາຫານ ” ຢູ່ໃນນະຄອນຟິນິກສ໌ “ປະຊາຊົນມີລາຍໄດ້ທີ່ຈຳກັດ ໂດຍສະເພາະຢູ່ໃນຊຸມຊົນຜູ້ອາວຸໂສ, ໄປຕະຫລາດ ແລະເຫັນລາຄາສູງຂຶ້ນຢ່າງຫຼວງຫຼາຍ ໂດຍສະເພາະສິ່ງຂອງທີ່ຈຳເປັນເຊັ່ນວ່າ ນ້ຳນົມ, ໄຂ່ ແລະ ຊີ້ນ” ດັ່ງທ່ານ ເຈີຣີ ບຣາວ (Jerry Brown) ຫົວໜ້າຫ້ອງການຄວາມສຳພັນສື່ມວນຊົນ ແກ່ອົງການ St Mary’s Food Bank ໄດ້ກ່າວ “ແລະເຂົາເຈົ້າອາດບໍ່ສາມາດຊື້ສິ່ງຂອງເຫລົ່ານີ້ໄດ້ ຢູ່ໃນລັດເວີຈີເນຍ ນາງມາເຣຍ ອາກີລາ (Maria Aguilar), ຜູ້ທີ່ໄດ້ຍົກຍ້າຍຖິ່ນຖານມາຈາກປະເທດ ແອລຊານ ວາດໍ (El Salvador), ໄດ້ເຮັດວຽກສອງວຽກເພື່ອໃຫ້ຢູ່ລອດ ແລະເບິ່ງແຍງລູກຂອງລາວສາມຄົນ ນາງໄດ້ກ່າວຕໍ່ ວີໂອເອ ວ່າ “ການໄປຕະຫລາດເປັນເລື້ອງທີ່ທ້າທາຍ ເພາະວ່າອາຫານແພງຫລາຍ ດ້ວຍການຮູ້ ວ່າຂ້າພະເຈົ້າສາມາດຂໍອາຫານເພີ້ມ ມັນໄດ້ສ້າງຄວາມແຕກຕ່າງຫຼາຍ” ນາງກ່າວ ໃນຂະນະທີ່ນາງໄດ້ເອົາເຂົ້າຈີ່, ໝາກໄມ້ ແລະເຄື່ອງຂອງອື່ນໆໄປຫາລົດຂອງລາວຢູ່ສູນ Food for Others ທີ່ເປັນທະ ນາຄານອາຫານ ໃນເມືອງແຟແຟກສ໌ ລັດເວີຈີເນຍ ໃກ້ກັບນະຄອນຫລວງວໍຊິງຕັນ ຄວາມຮຽກຮ້ອງຕ້ອງການອາຫານແມ່ນໄດ້ສືບຕໍ່ເພີ້ມຂຶ້ນ